Pasiūlymas Tarybos sprendimas suteikiantis Europos investicijų bankui Bendrijos garantiją dėl nuostolių, susijusių su paskolomis kai kuriems projektams Rusijoje ir Vakarų Naujose Nepriklausomose Valstybėse (VNNV) . /* KOM/2004/0385 galutinis - CNS 2004/0121 */





Briuselis, 19.05.2004 KOM(2004)385 galutinis 2004/0121(CNS) . Pasiūlymas TARYBOS SPRENDIMAS suteikiantis Europos investicijų bankui Bendrijos garantiją dėl nuostolių, susijusių su paskolomis kai kuriems projektams Rusijoje ir Vakarų Naujose Nepriklausomose Valstybėse (VNNV) . (pateikta Komisijos) AIŠKINAMASIS MEMORANDUMAS 1. Į VADAS Šis pasiūlymas yra susijęs su Bendrijos garantija iki 500 milijonų eurų Europos investicijų banko (EIB) suteiktoms paskoloms Rusijoje ir Vakarų Naujose Nepriklausomose Valstybėse (VNNV)[1] padengti ir toliau įtvirtina Sprendimo dėl Šiaurės dimensijos[2] nuostatas ir atitinka „Platesnės Europos – naujosios kaimynystės“[3] politiką. Laikotarpio vidurio EIB išorės skolinimo įsipareigojimo apžvalgoje[4] pagal Tarybos sprendimą 2000/24/EB[5] atskleidžiamas didesnių investicijų Rusijoje ir VNNV poreikis. Praeities patirtis 1997 m. gruodžio mėnesį vykusiame Europos Vadovų Tarybos susitikime Liuksemburge pirmą kartą buvo pripažinta Šiaurės dimensija visos ES mastu Europos Sąjungos išorės ir tarpvalstybinėje politikoje. Vienoje susitikusi Europos Vadovų Taryba (1998 m. gruodžio mėnesį) ir Kelne susitikusi Europos Vadovų Taryba (1999 m. birželio mėnesį) sukūrė konkretesnę jos koncepciją. 1999 m. lapkričio mėnesį ES pirmininkaujančiojo iniciatyva buvo sušaukta Užsienio reikalų ministrų konferencija Šiaurės dimensijos klausimais, o po mėnesio Helsinkyje susitikusi Europos Vadovų Taryba paragino Komisiją parengti veiksmų planą 2000-2003 m., patvirtintą Europos Vadovų Tarybos susitikime Feiroje 2000 m. birželio mėnesį. 2003 m. Europos Vadovų Taryba patvirtino Antrąjį Šiaurės dimensijos veiksmų planą (2004-2006), įsigaliojusį 2004 m. sausio 1 d. 2001 m. kovo 23-24 d. Stokholme vykusiame susitikime, remdamasi Komisijos pasiūlymu, Europos Vadovų Taryba sutiko, kad Bendrija turėtų pradėti vykdyti EIB specialią paskolų programą atrinktiems aplinkosaugos projektams Rusijos Baltijos jūros baseine. Didžiausia paskolų suma yra 100 milijonų eurų su 100% garantija. Taryba nustatė tokius konkrečius kriterijus: - Projektai turi siekti konkretaus aplinkosaugos tikslo, ir jais turi būti ypač suinteresuota Europos Sąjunga. - Siekiant užtikrinti pagrįstą rizikos pasiskirstymą ir tinkamą projektui keliamų sąlygų vykdymą, projektai turi būti finansuojami EIB bendradarbiaujant ir projektus bendrai finansuojant kartu su kitomis tarptautinėmis finansų institucijomis (IFI). - EIB direktorių valdyba projektus valdytojų tarybai tvirtinti teikia tik tuo atveju, jei Rusija vykdys savo tarptautinius finansinius įsipareigojimus, įskaitant savo įsipareigojimus dėl skolos Paryžiaus klubui. - EIB valdytojų taryba patvirtina atskirai kiekvieną paskolą. EIB skolinimų suma pagal šį sprendimą artėja prie maksimalios 100 milijonų eurų sumos. Europos kaimynystės politika 2002 m. lapkričio mėnesį vykusiame susitikime Bendrųjų reikalų ir išorės santykių taryba pradėjo darbą su Platesnės Europos koncepcija, ypač atsižvelgdama į padėtį Ukrainoje, Moldovoje ir Baltarusijoje. 2002 m. gruodžio mėnesį Kopenhagoje susitikusi Europos Vadovų Taryba dar kartą patvirtino, kad ES plėtra padės stiprinti santykius su Rusija, ir paragino palaikyti glaudesnius santykius su Ukraina, Moldova ir Baltarusija, grindžiant juos ilgalaikėmis reformomis, tvariąja plėtra ir prekyba. 2003 m. kovo mėnesį „Platesnė Europa – kaimynystė“ komunikate Komisija pasiūlė naują požiūrį į rytinius ir pietinius kaimynus turėdama tikslą sukurti „draugų ratą“, bendrų vertybių, stabilumo ir gerovės teritoriją ir gilesnę ekonominę integraciją. Atsižvelgdama į tokius požiūrius, 2003 m. birželio 19 d. vykusiame susitikime Europos Vadovų Taryba patvirtino 2003 m. birželio 16 d. Bendrųjų reikalų ir išorės santykių tarybos išvadas dėl Komisijos komunikato „Platesnė Europa – kaimynystė“ ir išreiškė savo viltis Tarybos ir Komisijos darbo sudedant kartu skirtingus šios politikos elementus atžvilgiu. 2003 m. spalio mėnesį vykusiame Bendrųjų reikalų tarybos susitikime Komisaras Verheugen‘as pateikė ataskaitą. Taryba, o taip pat vėliau spalio mėnesį susitikusi Europos Vadovų Taryba paragino Komisiją toliau nagrinėti šį klausimą. Komisijos komunikate numatomas pažangus ir tikslinis EIB bendrojo skolinimo įsipareigojimo išplėtimas į Rusiją ir Vakarų NNV glaudžiai bendradarbiaujant su ERPB ir kitomis susijusiomis tarptautinėmis finansų institucijomis (IFI). EIB veiklos išplėtimo tikslas yra paremti reformavimo pastangas, kurių imasi šios šalys. Toks žingsnis parodytų jų politinę svarbą ES ir didesnių investicijų į infrastruktūrą poreikį, kuris galėtų būti patenkintas per EIB projektus. Laikotarpio vidurio EIB išorės skolinimo įsipareigojimas 2003 m. spalio mėnesį Komisija Tarybai ir Europos Parlamentui pateikė laikotarpio vidurio ataskaitą dėl EIB išorės skolinimo įsipareigojimo, į kurią buvo įtrauktas pasiūlymas dėl Tarybos sprendimo 2000/24/EB pakeitimo. Pasiūlyme buvo numatomas peržiūrėjimas likusiam Bendrijos biudžeto garantijos įsipareigojimo laikotarpiui. Buvo siūloma pertvarkyti du regioninius EIB išorės skolinimo paketus[6] bendrojo skolinimo paketo kontekste atsižvelgiant į tai, kad naujų valstybių narių bendrasis įsipareigojimas neapima. Toks pertvarkymas taip pat atspindėtų Bendrijos išorės politikos prioritetų raidą. Be to, remiantis „Platesnės Europos – kaimynystės“ komunikatu, buvo siūloma pagreitinti EIB skolinimo išplėtimą į Rusiją ir VNNV. Komisija pasiūlė Tarybai skirti 300 milijonų eurų Rusijai ir VNNV pagal bendrąjį išorės skolinimo įsipareigojimą. 2. Pasiūlymas Pateikdama savo išvadas dėl finansinio bendradarbiavimo su Rusija ir VNNV, 2003 m. lapkričio 25 d. susitikusi Ekonomikos ir finansų taryba (Ecofin) pritarė maksimalios 500 milijonų eurų skolinimo sumos su Bendrijos garantija paskoloms, kurias EIB suteiktų iš savo lėšų Rusijoje ir VNNV. Šis žingsnis turi būti laikomas tolesniu Sprendimo 2001/777/EB nuostatų įgyvendinimu. Ši veikla padengtų skolinimo trūkumą kai kuriuose sektoriuose (pvz., aplinkosaugos, transporto, telekomunikacijų, energijos infrastruktūros TEN (Transeuropinio tinklo) prioritetinių krypčių atsižvelgiant į valstybės narės tarpvalstybinį aspektą) Rusijoje ir VNNV, ir turėtų būti išskirtinai naudinga 100% garantijos, išeinančios už bendrojo išorės skolinimo įsipareigojimo ribų, požiūriu. EIB veiklos išplėtimo į VNNV tikslas yra paremti reformavimo pastangas, kurių imasi šios naujos kaimynės. Rusijos atveju, skolinimas būtų vykdomas remiantis esamo skolinimo įsipareigojimo patirtimi finansuojant aplinkosaugos projektus Rusijos Baltijos jūros baseine. Toks išplėtimas parodytų šio regiono politinę svarbą ES ir didesnių investicijų į infrastruktūrą poreikį, kuris galėtų būti patenkintas per EIB projektus. Šis įsipareigojimas iš vienos pusės priklauso nuo tinkamo projektui keliamų sąlygų vykdymo pagal ES aukščiausio lygio politinius ir makroekonominius aspektus reguliuojančių sutarčių nuostatas ir pagal kitų tarptautinių finansų institucijų (IFI) nuostatas sektorinių ir projektinių aspektų atžvilgiu, ir iš kitos pusės, nuo tinkamo darbų pasiskirstymo tarp EIB ir ERPB. EIB suteiks paskolas atskiroms šalims, priklausomai nuo atitinkamų pastangų vykdant reformas, kurių imasi kiekviena suinteresuota šalis. Siūloma laikyti atskiras šalis galinčiomis gauti paskolą nustatytų maksimalių sumų ribose, kai jos tinkamai vykdo projektui keliamas sąlygas pagal ES ir atitinkamos šalies aukščiausio lygio politinius ir makroekonominius aspektus reguliuojančias sutartis. Komisija nustato, ar atskira šalis tinkamai vykdo projektui keliamas sąlygas ir praneša EIB. Skirtingai nuo Sprendimo dėl Šiaurės dimensijos, šiame pasiūlyme nenumatoma, kad EIB valdytojų taryba turi atskirai patvirtinti kiekvieną paskolą. Pasiūlymas atitinka bendrojo įsipareigojimo Sprendimą 2000/24/EB, kuriame numatoma, kad Sprendimas reglamentuoja EIB skolinimo veiklą iki 2007 m. sausio pabaigos. Bendrojo įsipareigojimo išplėtimas į Rusiją ir VNNV bus įvertinamas peržiūrint bendrąjį įsipareigojimą 2006 m. 3. BIUDžETO ASPEKTAI EIB paskolų ir Komisijos Euratom ir makrofinansinės paramos paskolų sąmatos numato pakankamą maržą, leidžiančią suteikti garantiją siūlomam įsipareigojimo išplėtimui iš Rezervų į Garantijų fondą. Tiesioginis išplėtimo poveikis biudžetui yra susijęs su Garantijų fondo mechanizmu ir įtakoja Rezervų naudojimą Garantijų fondui papildyti. Žr. toliau pateikiamą lentelę: 1 lentelė: Garantijų fondo prognozė [pic] Bendrijos garantiją palaikančios biudžeto antraštės įrašomos pridedant „p.m.“. 2004/0121 (CNS) Pasiūlymas TARYBOS SPRENDIMAS suteikiantis Europos investicijų bankui Bendrijos garantiją dėl nuostolių, susijusių su paskolomis kai kuriems projektams Rusijoje ir Vakarų Naujose Nepriklausomose Valstybėse (VNNV) EUROPOS SĄJUNGOS TARYBA, atsižvelgdama į Europos bendrijos steigimo sutartį, o ypač į jos 308 straipsnį, atsižvelgdama į Komisijos pasiūlymą[7], atsižvelgdama į Europos Parlamento nuomonę[8], kadangi (1) Pritardama Europos Sąjungos Europos kaimynystės politikai, Taryba norėtų, kad Europos investicijų bankas (EIB) galėtų suteikti paskolas kai kuriems projektams Rusijoje ir Vakarų Naujose Nepriklausomose Valstybėse (VNNV), o būtent Baltarusijoje, Moldovoje ir Ukrainoje. (2) Palaikydama Šiaurės dimensijos iniciatyvą, kurią pradėjo 1999 m. gruodžio mėnesį Helsinkyje susitikusi Europos Vadovų Taryba, buvo priimtas 2001 m. lapkričio 6 d. Tarybos sprendimas 2001/777/EB, Europos investicijų bankui suteikiantis Bendrijos garantiją atlyginti nuostolius, patirtus pagal specialią paskolų programą atrinktiems aplinkosaugos projektams Rusijos Baltijos jūros baseine pagal Šiaurės dimensijos iniciatyvą[9]. (3) EIB skolinimų suma pagal Sprendimą 2001/777/EB artėja prie maksimalios sumos. (4) Pateikdama savo nuomonę, 2003 m. lapkričio 25 d. Ekonomikos ir finansų taryba sutiko, kad EIB papildomai skirtų lėšas skolinimui Rusijoje ir VNNV, remiantis Sprendimu 2001/777/EB, projektams tose srityse, kuriose EIB turi tam tikrą pranašumą ir kuriose yra didelis paskolų poreikis. Sritys, kuriose EIB turi „pranašumą“: aplinkosauga, transportas, telekomunikacijos ir energijos infrastruktūra prioritetinėse Transeuropinio tinklo („TEN“) kryptyse atsižvelgiant į tarpvalstybinius aspektus valstybės narės atžvilgiu. (5) Šis skolinimo įsipareigojimas iš vienos pusės priklauso nuo tinkamo projektui keliamų sąlygų vykdymo pagal ES aukščiausio lygio politinius ir makroekonominius aspektus reguliuojančių sutarčių nuostatas ir pagal kitų tarptautinių finansų institucijų (IFI) nuostatas sektorinių ir projektinių aspektų atžvilgiu, ir iš kitos pusės, nuo tinkamo darbų pasiskirstymo tarp EIB ir Europos rekonstrukcijos ir plėtros banko (ERPB). (6) EIB finansavimas turi būti reguliuojamas remiantis įprastiniais EIB kriterijais ir tvarka, įskaitant atitinkamas kontrolės priemones, su šiuo klausimu susijusiomis Auditorių teismo ir OLAF taisyklėmis ir tvarka taip, kad jis palaikytų Bendrijos politiką. EIB ir Komisija turi reguliariai konsultuotis siekdami suderinti prioritetus ir veiklą suinteresuotose šalyse ir įvertinti pažangą ties atitinkamos Komisijos politikos tikslų įgyvendinimu. (7) Į 2006 m. EIB bendrojo įsipareigojimo apžvalgą pagal 1999 m. gruodžio 22 d. Tarybos sprendimą 2000/24/EB, suteikiantį Europos investicijų bankui Bendrijos garantiją dėl nuostolių, susijusių su paskolomis projektams už Bendrijos ribų (Vidurio ir Rytų Europoje, Viduržemio jūros šalyse, Lotynų Amerikoje ir Azijoje, ir Pietų Afrikos Respublikoje), [10] turi būti įtraukta Rusija ir VNNV. (8) Sutartyje šio sprendimo priėmimo atžvilgiu nenumatoma jokių kitų, išskyrus 308 straipsnyje apibrėžtus, įgaliojimų, NUSPRENDĖ: 1 straipsnis Tikslas Bendrija suteikia Europos investicijų bankui (toliau – EIB) garantiją dėl visų Banko negautų, tačiau mokėtinų sumų pagal paskolas, kurias Bankas, remdamasis įprastiniais kriterijais ir palaikydamas atitinkamos Bendrijos išorės politikos tikslus, išdavė investiciniams projektams, vykdomiems Rusijoje ir Vakarų Naujose Nepriklausomose Valstybėse, o būtent Baltarusijoje, Moldovoje ir Ukrainoje. 2 straipsnis Finansuojami projektai Finansuojami tie projektai, kurie yra ekonomiškai įgyvendinami ir kuriais ypač suinteresuota Europos Sąjunga. Finansuojamos sritys yra aplinkosauga, transportas, telekomunikacijos ir energijos infrastruktūra prioritetinėse Transeuropinio tinklo („TEN“) kryptyse atsižvelgiant į tarpvalstybinius aspektus valstybės narės atžvilgiu. 3 straipsnis Maksimali suma ir sąlygos 1. Bendra maksimali visų išduotų paskolų suma yra 500 milijonų eurų. 2. EIB suteikiama išskirtinė 100 proc. Bendrijos garantija, kuri apima visas paskolų, išduotų remiantis šiuo sprendimu, bei su jomis susijusias sumas. 3. Projektai, finansuojami paskolų, kurioms taikoma garantija, lėšomis, turi atitikti šiuos kriterijus: a) 2 straipsnyje nustatytus tinkamumo kriterijus; b) siekiant užtikrinti pagrįstą rizikos pasiskirstymą ir tinkamą projektui keliamų sąlygų vykdymą, projektas finansuojamas EIB bendradarbiaujant ir projektus bendrai finansuojant, jei reikia, kartu su kitomis tarptautinėmis finansų institucijomis. EIB ir ERPB atitinkamai pasidalina darbus. 4 straipsnis Atskirų šalių tinkamumas Atskiros šalys gali gauti paskolą nustatytų maksimalių sumų ribose, kai jos tinkamai vykdo projektui keliamas sąlygas pagal ES ir atitinkamos šalies aukščiausio lygio politinius ir makroekonominius aspektus reguliuojančias sutartis. Komisija nustato, ar atskira šalis tinkamai vykdo projektui keliamas sąlygas, ir praneša EIB. 5 straipsnis Ataskaitos Komisija kiekvienais metais informuoja Europos Parlamentą ir Tarybą apie paskolų sandorius, sudarytus vadovaujantis šiuo sprendimu, kartu pateikdama šio sprendimo įgyvendinimo bei projektuose dalyvaujančių tarptautinių finansų institucijų koordinavimo įvertinimą. Informacijoje, kurią Komisija teikia Europos Parlamentui ir Tarybai, turi atsispindėti paskolų, išduotų remiantis šiuo sprendimu, indėlio vykdant Bendrijos uždavinius pagal atitinkamą išorės politiką, įvertinimas. Pirmosios ir antrosios pastraipų tikslais EIB perduoda atitinkamą informaciją Komisijai. 6 straipsnis Trukmė Garantija taikoma paskoloms, pasirašytoms iki 2007 m. sausio 31 d. Jeigu pasibaigus šiam laikotarpiui EIB išduotų paskolų suma nepasiekė 3 straipsnio 1 dalyje nurodytos bendros maksimalios sumos, tai laikotarpis automatiškai pratęsiamas dar šešeriems mėnesiams. 7 straipsnis Baigiamosios nuostatos 1. Šis sprendimas įsigalioja jo paskelbimo Europos Bendrijų oficialiajame leidinyje dieną. 2. EIB ir Komisija nustato garantijos suteikimo sąlygas. Priimta Briuselyje, Tarybos vardu Pirmininkas +++++ TABLE +++++ [1] Baltarusija, Moldova ir Ukraina. [2] 2001 m. lapkričio 6 d. Tarybos sprendimas 2001/777/EB, Europos investicijų bankui suteikiantis Bendrijos garantiją atlyginti nuostolius, patirtus pagal specialią paskolų programą atrinktiems aplinkosaugos projektams Rusijos Baltijos jūros baseine pagal Šiaurės dimensijos iniciatyvą(OL L 292, 2001 11 9, p. 41). [3] „Platesnė Europa — kaimynystė: nauja santykių su mūsų rytiniais ir pietiniais kaimynais struktūra“, KOM(2003) 104. [4] „Laikotarpio vidurio EIB išorės skolinimo įsipareigojimo apžvalga pagal Tarybos sprendimą 2000/24/EB“, KOM(2003) 603. [5] 1999 m. gruodžio 22 d. Tarybos sprendimas 2000/24/EB, suteikiantis Europos investicijų bankui Bendrijos garantiją dėl nuostolių, susijusių su paskolomis projektams už Bendrijos ribų (Vidurio ir Rytų Europoje, Viduržemio jūros šalyse, Lotynų Amerikoje ir Azijoje, ir Pietų Afrikos Respublikoje)(OL L 9, 2000 1 13, p. 24). [6] Maksimalios skolinimo sumos: pietryčių kaimynams 9185 milijonų eurų, Viduržemio jūros baseino šalims 6520 milijonų eurų, Lotynų Amerikos ir Azijos šalims 2480 milijonų eurų, Pietų Afrikos Respublikai 825 milijonų eurų ir Turkijos muitų sąjungos specialiajai veiksmų programai 450 milijonų eurų. [7] OL C […], […], p. […]. [8] OL C […], […], p. […]. [9] OL L 292, 2001 11 9, p. 41. [10] OL L 9, 2000 1 13, p. 24. (mln. EUR) 2004 2005 2006 3 paskolos paskolos paskolos suma suma suma EIB paskolos Įsipareigojimas 2.840,00 166,14 2.909,00 170,18 2.910,00 170,24 pataisymas 1 -181,00 -10,59 0,00 0,00 0,00 0,00 Baltijos jūros baseino Rusija 75,00 6,75 0,00 0,00 0,00 0,00 pataisymas 1 -15,00 -1,35 0,00 0,00 0,00 0,00 Rusija/VNNV 100,00 9,00 200,00 18,00 200,00 18,00 pataisymas 1 0,00 0,00 0,00 0,00 0,00 0,00 Bendra EIB paskolų suma 2.819,00 169,95 3.109,00 188,18 3.110,00 188,24 Makrofinansinės paramos paskolos 200,00 18,00 250,00 22,50 250,00 22,50 Euratom loans 223,50 20,12 0,00 0,00 0,00 0,00 Bendras užtikrinimas 208,07 210,68 210,74 Reserve 221,00 225,00 229,00 Skirtumas 12,93 14,32 18,27 metinė 2 143,71 159,15 202,94 bendra 143,71 302,86 505,80 1 Pataisymas 2003 m. realioms 2003 m. skolinimo sumoms atspindėti. 2 Metinė likutinė garantija = skirtumas/0,09. 3 Faktiškai 2007 m. sausio 31 d. užtikrinimas užtikrinimas užtikrinimas Likutinė 100% garantija 2004-2006 m.